ᱰᱤᱰᱤᱦᱟᱴ

ᱰᱤᱰᱤᱦᱟᱴ ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱟᱜᱟᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮᱱᱟᱜ ᱜᱮᱞᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱩᱯᱠᱷᱚᱸᱰ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱟᱨ ᱱᱚᱣᱟ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱟᱱᱟ ᱾ 

᱖᱕᱒᱒ ᱦᱚᱲ ᱮᱞ ᱥᱟᱶ, ᱰᱤᱰᱤᱦᱟᱴ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱕᱒᱐ ᱠᱤᱞᱚᱢᱤᱴᱚᱨ (᱓᱒᱐ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱰᱤᱰᱤᱦᱟᱴ ᱨᱮᱱᱟᱜ ᱧᱩᱛᱩᱢ ᱠᱩᱢᱟᱣᱩᱱᱤ ᱟᱹᱲᱟᱹ ᱛᱮ 'ᱫᱟᱸᱰ' ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ ᱚᱠᱚᱭᱟᱜ ᱢᱮᱱᱮᱛ ᱢᱤᱫ ᱦᱩᱰᱤᱧ ᱵᱩᱨᱩ ᱠᱟᱱᱟ ᱰᱤᱰᱤᱦᱟᱴ ᱠᱟᱭᱞᱟᱥ ᱢᱟᱱᱥᱟᱨᱚᱣᱟᱨ ᱥᱮᱱᱚᱜ ᱰᱟᱦᱟᱨ ᱨᱮ ᱯᱟᱲᱟᱜᱼᱟ ᱾

ᱱᱟᱜᱟᱢ

ᱚᱛᱱᱚᱜ
ᱰᱤᱰᱤᱦᱟᱴ ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮ, ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱑,᱗᱒᱕ ᱢᱤᱴᱚᱨ (᱕,᱖᱕᱙ ᱯᱷᱤᱴ) ᱠᱚᱧᱮ ᱥᱤᱧᱚᱛ ᱨᱮ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱯᱤᱛᱷᱚᱨᱜᱟᱲ ᱠᱷᱚᱱ ᱕᱔ ᱠᱤᱞᱚᱢᱤᱴᱚᱨ (᱓᱔ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱔ ᱜᱟᱺᱴ ᱠᱤᱞᱚᱢᱤᱴᱚᱨ (᱑.᱕ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱢᱮᱴ ᱟᱠᱟᱫᱼᱟ ᱾ ᱢᱤᱫ ᱞᱟᱠᱷ ᱟᱨ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱩᱨ ᱨᱮᱱᱟᱜ ᱥᱚᱦᱚᱨ ᱦᱚᱞᱫᱣᱟᱱᱤ (᱒᱕᱒ ᱠᱤᱞᱚᱢᱤᱴᱚᱨ (᱑᱕᱗ ᱢᱤᱞ)) ᱢᱮᱱᱟᱜᱼᱟ, ᱟᱫᱚ ᱢᱚᱬᱮ ᱞᱟᱠᱷ ᱟᱨ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱩᱨ ᱨᱮᱱᱟᱜ ᱥᱚᱦᱚᱨ ᱵᱟᱨᱮᱞᱤ (᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ)) ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱤᱰᱤᱦᱟᱴ ᱱᱚᱜᱚᱨ ᱯᱚᱸᱪᱟᱭᱚᱛ ᱨᱤᱱ ᱦᱚᱲ ᱮᱞ ᱕,᱕᱒᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱰᱤᱰᱤᱦᱟᱴ ᱨᱤᱱ ᱥᱮᱪᱮᱫ ᱫᱚᱨ ᱙᱑.᱐᱓% ᱢᱮᱱᱟᱜᱼᱟ; ᱙᱕.᱒᱐% ᱠᱚᱲᱟ ᱟᱨ ᱘᱖.᱔᱔% ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱒᱐᱑᱑ ᱨᱮ ᱰᱤᱰᱤᱦᱟᱴ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱙ ᱛᱤᱨᱞᱟᱹ ᱟᱜ ᱛᱟᱦᱮᱸ ᱠᱟᱱᱟ ᱾ ᱰᱤᱰᱤᱦᱟᱴ ᱨᱤᱱ ᱡᱚᱛᱚ ᱛᱟᱦᱮᱱ ᱦᱚᱲ ᱫᱮᱥᱤ ᱠᱩᱢᱟᱣᱩᱸ ᱠᱟᱱᱟ ᱠᱚ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱒᱐.᱕᱕% ᱦᱚᱲ ᱮᱞ ᱜᱮᱨ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ, ᱚᱠᱚᱭ ᱟᱜ ᱮᱞ ᱑,᱓᱔᱐ ᱠᱷᱚᱱ ᱠᱚ ᱥᱟᱸᱜᱮ ᱜᱮᱭᱟ ᱾ ᱚᱱᱟ ᱥᱟᱶᱛᱮ, ᱥᱚᱦᱚᱨ ᱨᱮ ᱖᱔᱙ ᱦᱚᱲᱟᱜ ᱚᱲᱟᱜ ᱢᱮᱱᱟᱜᱼᱟ, ᱱᱚᱣᱟ ᱟᱹᱫᱤᱵᱟᱹᱥᱤ ᱟᱜ ᱠᱟᱱᱟ ᱾ ᱰᱤᱰᱤᱦᱟᱴ ᱢᱤᱫ ᱟᱹᱫᱤᱵᱟᱹᱥᱤ 'ᱨᱟᱡᱤᱥ' ᱟᱜ ᱢᱩᱬ ᱛᱟᱦᱮᱱ ᱛᱷᱟᱱ ᱠᱟᱱᱟ ᱾ ᱥᱚᱦᱚᱨ ᱵᱷᱤᱛᱤᱨ ᱨᱮ ᱑,᱔᱐᱐ ᱦᱚᱲ ᱚᱡᱽᱨᱟ ᱠᱚᱞᱚᱱᱤ ᱨᱮᱠᱚ ᱛᱟᱦᱮᱱᱟ ᱾ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱰᱤᱰᱤᱦᱟᱴ ᱨᱤᱱ ᱦᱚᱲ ᱮᱞ ᱔᱘᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ  ᱟᱨ ᱥᱤᱧᱚᱛ ᱨᱮᱱᱟᱜ ᱑᱙᱙᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱓᱕᱑᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱟᱥ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱢᱩᱬ ᱞᱮᱠᱟᱛᱮ ᱛᱮᱭᱟᱨᱚᱜᱼᱟ ᱱᱚᱣᱟ ᱥᱚᱦᱚᱨ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱫᱤᱞᱞᱤ ᱟᱨ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱜᱼᱟ ᱾ ᱵᱟᱥ ᱫᱚ ᱟᱨ ᱯᱚᱱᱚᱛ ᱤᱫᱤ ᱛᱮ ᱱᱤᱭᱟᱹᱢ ᱞᱮᱠᱟᱛᱮ ᱩᱛᱚᱨᱟᱠᱷᱚᱸᱰ ᱦᱤᱡᱩᱜ ᱥᱮᱱᱚᱜ ᱱᱤᱜᱟᱢ ᱤᱫᱤ ᱛᱮ ᱪᱟᱪᱞᱟᱜ ᱠᱟᱱᱟ ᱟᱨ ᱯᱨᱟᱵᱷᱮᱴ ᱠᱮ.ᱮᱢ.ᱳ.ᱭᱩ. ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱴᱚᱱᱚᱠᱯᱩᱨ (᱒᱑᱐ ᱠᱤᱞᱚᱢᱤᱴᱚᱨ (᱑᱓᱐ ᱢᱤᱞ))

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Didihat, Official website

Category:Hill stations in Uttarakhand
Category:Cities and towns in Pithoragarh district